Diari Oficial de la Generalitat Valenciana


Sumari del DOGV 4540, del 09-07-2003 (2003/8069)

ACORD de 4 de juliol de 2003, del Consell de la Generalitat, pel qual es declara la urgent ocupació dels béns i els drets afectats per l'expedient d'expropiació forçosa incoat amb motiu de les obres de la variant de Macastre, carretera CV-425.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4540

Data del DOGV
:   09-07-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/8069


Data del document
:   04-07-2003

Organisme emissor
:   Conselleria d'Infraestructures i Transport

Tipus de document
:   Acord

Descriptors 

:   * Macastre
    * expropiació

ACORD de 4 de juliol de 2003, del Consell de la Generalitat, pel qual es declara la urgent ocupació dels béns i els drets afectats per l'expedient d'expropiació forçosa incoat amb motiu de les obres de la variant de Macastre, carretera CV-425. [2003/X8069]
  
El Consell de la Generalitat, en la reunió del dia 4 de juliol de 2003, va adoptar l'acord següent:
  
El projecte de les obres de referència va ser aprovat per la Resolució de 7 de març de 2003, de la Direcció General d'Obres Públiques, per delegació del conseller d'Obres Públiques, Urbanisme i Transports, i s'incoa a continuació el corresponent expedient d'expropiació.
  
La urgent ocupació dels béns i els drets afectats per l'expedient es justifica tècnicament en el següent:
  
La circulació de vehicles carregats amb residus urbans per l'interior del nucli urbà de Macastre a través de la carretera CV-425, amb destinació a l'abocador ubicat en la població de Dos Aguas, ha originat recentment sensibles molèsties als veïns de la població. Efectivament, les característiques geomètriques de la travessera, tant pel seu traçat com per la seua secció transversal, no constituïxen les més adequades per a este tipus de trànsit i, d'altra banda, els impactes suscitats sobre l'entorn residencial circumdant ?inseguretat, sorolls, pol·lució- són prou evidents.
  
A l'efecte de pal·liar esta situació, i amb la finalitat d'aportar les prestacions que se sol·liciten el més urgentment possible, es considera procedent que es declare la necessitat d'urgent expropiació dels béns i els drets necessaris per a l'execució de les obres de la ?Variant de Macastre, carretera CV-425?.
  
En compliment del que disposa l'article 56 del vigent Reglament d'Expropiació Forçosa, va ser sotmés l'expedient a informació pública només a l'efecte d'esmenar les possibles errades que s'hagen produïts fer en la relació dels béns afectats per la urgent ocupació, i es presenten al·legacions a este fi quatre afectats que al seu torn van facilitar les dades corresponents.
  
Es presenten, així mateix, al·legacions per part de Victoria i de Virgilio Arroyo Pérez que sol·liciten l'allunyament del traçat el màxim possible de les seues propietats, la col·locació de pantalles de protecció acústiques i de barreres verdes i el condicionament de l'accés a les seues propietats. I una vegada traslladades les al·legacions al Servici Territorial de Carreteres de València s'informa el següent:
  
a) Respecte de la sol·licitud que el traçat s'allunye el màxim possible de la seua propietat, no és possible un major allunyament de la carretera, ja que esta discorre vorejada pel límit del terme municipal d'Alboraig, i existix una qualificació urbanística dels sòls confrontants amb el traçat projectat que l'impedix. A més, hi ha diversos aspectes de tipus tècnic (radis de les revoltes) i orogràfics (proximitat de l'alt de Patrón) que impedixen un altre traçat més allunyat.
  
b) Respecte de la sol·licitud que es col·loquen pantalles de protecció antisoroll s'informa que, si bé la traça discorre deprimida diversos metres respecte del terreny, la qual cosa reduïx, en gran manera, els sorolls derivats del trànsit, està prevista la col·locació d'una pantalla acústica que contribuïsca a eliminar els sorolls.
  
c) Pel que fa a la col·locació d'una barrera verda per a minimitzar l'impacte visual s'indica que, ja que la traça discorre deprimida, l'impacte visual d'esta és pràcticament nul; no obstant això, en les excavacions per a la construcció de la carretera s'ha previst la utilització de banquetes de 4 metres d'amplària (també concretament enfront de la seua propietat) en les quals s'ubicara a l'efecte una línia d'arbres.
  
d) Quant al condicionament de l'accés a la propietat dels al·legants s'informa que no es té previst afectar el seu actual accés, ja que el pont previst es construïx lleugerament sobreelevat respecte al terreny actual, la qual cosa pot, fins i tot, millorar les característiques de l'accés. No obstant això, si per qualsevol circumstància resultara afectat el seu actual accés, li serà reposat amb iguals condicions o millors que les actuals.
  
Presenta també al·legació Antonio Bueno Lambies per a esmenar dades corresponents a la seua direcció, i se sol·licita, a més, que la valoració del preu just d'expropiació es realitze prenent com a referència el valor de mercat i que, una vegada es modifique l'estructura de la parcel·la per motiu de les obres, es reparen els danys causats. Vistes les al·legacions, estes seran preses en consideració pels servicis corresponents en cada cas.
  
Així mateix, i de conformitat amb el que disposa el primer paràgraf de l'article 52 de la Llei d'Expropiació Forçosa de 16 de desembre de 1954, modificat per Llei 11/1996, de 27 de desembre, de Mesures de Disciplina Pressupostària, per la Diputació Provincial de València s'ha retingut crèdit suficient, calculat en virtut de les regles previstes per a la determinació del preu just, per a dur a terme la mencionada expropiació, el qual s'ha estimat inicialment en la quantitat de 475.000 euros, a càrrec de la partida 601/511.12/600.00 d'adquisició de terrenys, corresponent a l'exercici pressupostari de 2003.
  
En virtut d'això i considerant el que disposa els citats articles i en la disposició final segona de la Llei 5/1983, de 30 de desembre, de Govern Valencià, a proposta del conseller d'Infraestructures i Transport, el Consell de la Generalitat
  
ACORDA
  
Declarar urgent l'ocupació dels béns i els drets afectats per les obres de la variant de Macastre, carretera CV-425, segons la relació publicada en el Diari Oficial de la Generalitat Valenciana número 4459, de 13 de març de 2003.
  
Contra el present acord, que posa fi a la via administrativa, es podrà interposar recurs potestatiu de reposició davant el Consell de la Generalitat en el termini d'un més comptador des de l'endemà de la seua publicació en el Diari Oficial de la Generalitat Valenciana, d'acord amb el que establixen els articles 116.1 i 117.1 de la Llei 30/1992, de Règim Jurídic de les Administracions Públiques i del Procediment Administratiu Comú, segons la redacció que en dóna la Llei 4/1999, de 13 de gener, de modificació de l'anterior, o bé, recurs contenciós administratiu davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la referida publicació, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí d'interposar qualsevol altre recurs que s'estime procedent.
  
València, 4 de juliol de 2003
  
El conseller secretari del Consell de la Generalitat,